Razilbeka mutuo

La Razilbeka mutuo (Mitu tuberosum) estas specio de birdo de la familio Kracedoj kiu estas parenca de la nestamasuloj de Aŭstralazio, sed loĝanta en Ameriko. La Razilbeka mutuo estis iam traktita kiel subspecio de Mitu mitu, sed nune tiu scienca nomo estis limigita al la tre rara Alagoasa mutuo.

 Distribuado 

Tiu specio troviĝantas en granda parto de la Amazona Pluvarbaro, kvankam tre limigite al la regionoj sude de la Amazona Rivero. Pli precize ĝi loĝas en amazonia norda Brazilo, norda Bolivio, orienta Peruo (Perua Amazonio) kaj plej sudorienta Kolombio. Oni ne konas subspeciojn.Clements, J. F. 2007. The Clements Checklist of Birds of the World, 6th Edition. Cornell University Press. Elŝutebla el Cornell Lab of Ornithology 

 Aspekto 
Malkiel aliaj membroj de la genro Mitu, ties kloakareo estas tre kaŝtankolora dum la vostopinto estas blanka. Ĝi estas 83 cm longa averaĝe. La plumaro estas bluecnigra, brila; flankoj, ventro kaj vostopinto estas blankaj. La beko estas tre ruĝa, kaj kurba. La kruroj estas oranĝecaj.Rodríguez Mahecha, J.V, Hughes, N., Nieto, O. & Franco, A.M. (2005). Paujiles, Pavones, Pavas & Guacharacas. Bogotá: Conservación Internacional.

 Ekologio 
Ĝi loĝas en malsekaj ĝangaloj kaj arbaroj de malaltaj teroj.

 Referencoj 

Kategorio:Kracedoj
Kategorio:Kokoformaj
Kategorio:Birdoj de Ameriko